Tallinas Olafa baznīca
Tallinas Svētā Olafa baznīca (igauņu: Oleviste kirik) ir baptistu baznīca Tallinā, Igaunijā. Tiek uzskatīts, ka baznīca tikusi uzcelta 12. gadsimtā, lai arī senākās zināmās rakstiskās liecības par baznīcas eksistenci ir no 1267. gada. Baznīca nosaukta norvēģu ķēniņa Ūlafa II vārdā (norvēģu: Olaf II; vēlāk kļuva pazīstams kā Svētais Ūlafs). Laika gaitā vairākas reizes notika baznīcas rekonstrukcija. 123,7 metrus augstā baznīcas ēka ir pašlaik augstākā ēka Igaunijā. No 1549. līdz 1625. gadam, kad baznīcas augstums sasniedza 159 metrus, šī bija trešā augstākā ēka pasaulē. Sākotnēji šis bija Romas katoļu baznīcas dievnams. No reformācijas laika līdz 1950. gadam šī bija luterāņu baznīca, 1950. gadā tā kļuva par baptistu baznīcu.